Clash of Clans

**Clash of Clans** merupakan sebuah permainan video strategi mudah alih secara freemium yang dibangunkan dan diterbitkan oleh syarikat pemaju permainan Finland iaitu Supercell. Permainan ini dilancarkan bagi platform iOS pada 2 Ogos 2012, dan diletakkan di Google Play untuk Android pada 7 Oktober 2013.

## Permainan

Clash of Clans adalah permainan mod multipemain dan pemain tunggal dalam talian di mana pemain akan membentuk masyarakat yang dipanggil suku (klan), membina kubu, melatih tentera, dan menyerang pemain lain untuk mendapatkan sumber. Emas, Eliksir dan Eliksir Gelap merupakan sumber utama dalam permainan tersebut, serta permata adalah mata wang premium. Emas dan Eliksir boleh digunakan untuk membina bangunan dan menambah tahap pertahanan untuk melindungi pemain dari serangan pemain lain. Eliksir dan Eliksir Gelap juga digunakan untuk melatih dan menaik taraf tentera, pahlawan (Raja Barbarian, Permaisuri Pemanah, Warden Besar dan Juara Diraja) dan sihir. Dari segi permata, pemain boleh mendapatkan 25 buah permata di dalam sebuah kotak permata secara percuma, sekiranya kotak tersebut muncul di kawasan perkampungan pemain pada masa yang tertentu. Permata juga boleh didapati daripada hasil pemain membersihkan kawasan semak seperti pokok, cendawan, batu dan lain-lain. Terdapat juga permata yang dibeli dengan wang premium. Serangan pemain diberi nilai pada skala tiga bintang dan mempunyai tempoh maksimum selama tiga minit.

Permainan ini juga menampilkan kempen pemain tunggal di mana pemain dapat menyerang perkampungan Goblin dengan memperoleh Emas, Eliksir, dan Eliksir Gelap (tahap 51-75 sahaja). Permainan yang baru dimulakan akan disediakan dua buah pondok pembina dan diberikan 500 Permata sebagai permulaan. Pemain juga boleh memiliki hingga lima pondok pembina dengan membelinya dengan permata dan yang keenam pula perlu membuka kunci pondok O.T.T.O di Dewan Pembina Tahap 9. 

### Bangunan
Sumber emas dan eliksir diperlukan untuk membina dan menaik taraf sebuah bangunan dan simpanan sumber. Sebelum itu, pemain perlu membina lombong emas, simpanan emas, pengumpul eliksir dan simpanan eliksir untuk menyimpan sumber tersebut. Dari segi binaan bangunan, Eliksir digunakan untuk membina simpanan sumber dan menaik taraf bangunan berek dan benteng tertentu. Emas pula digunakan untuk membina bangunan pertahanan dan menaik taraf Dewan Bandaran yang membolehkan akses ke lebih banyak bangunan, serta menaik taraf tahap sesuatu bangunan. Di Dewan Bandaran Tahap 7, kilang sihir gelap boleh diakses untuk dibina dengan bertujuan untuk melatih dan meningkatkan tentera eliksir gelap, beberapa pahlawan dan membuat sihir gelap (Dewan Bandaran Tahap 8). Dewan Bandaran Tahap 9 boleh mengakses bangunan pertahanan baru seperti Busur-x. Manakala, Dewan Bandaran 10, pemain boleh mengakses bangunan pertahanan seperti Menara Neraka. Artileri Helang adalah bangunan pertahanan yang hanya terdapat di Dewan Bandaran Tahap 11. Dewan Bandaran Tahap 11 juga menyediakan akses kepada pahlawan baru iaitu Warden Besar. Ia adalah satu-satunya wira yang lahir dari eliksir. Untuk mendapatkan dan menyimpan eliksir gelap, pemain mesti membina penyimpanan eliksir gelap. Dewan Bandaran Tahap 12 mempunyai pertahanan yang dipanggil Tesla Giga. Dengan menaik taraf ke Dewan Bandaran Tahap 13, Inferno Giga menggantikan Tesla Giga. Dewan Bandaran Tahap 13 juga boleh mendapatkan bangunan pertahanan dan pahlawan baru seperti Pelontar Batu dan Juara Diraja. Istana klan pula menempatkan harta karun pemain yang dikumpul dan turut digunakan untuk mempertahankan kubu pemain dengan meminta tentera daripada pemain lain.

Pemain perlu membina bangunan pertahanan untuk mempertahankan kubu mereka diserang daripada musuh lain, termasuk Meriam, Mortar, Bom, Tesla Tersembunyi, Perangkap Spring, Menara Pemanah, Menara Ahli Sihir, Pertahanan Udara, Menara Bom, Penyapu Udara, Istana Klan, Busur-X, Menara Neraka, Artileri Helang, dan Pelontar Batu. Pemain juga boleh membina dan menaik taraf benteng untuk memperkuatkan lagi pertahanan kubu. Semua bangunan pertahanan, Istana Klan, benteng dan simpanan sumber boleh dinaik taraf apabila Dewan Bandaran pemain turut meningkat.

### Kelengkapan perang
Permainan ini mempunyai dua jenis berek (Berek biasa dan Berek gelap) dan dua jenis kilang sihir (Kilang sihir biasa dan Kilang sihir gelap). Pemain juga dapat mengakses bangunan baru iaitu bengkel sekiranya pemain berada di Dewan Bandaran Tahap 12.

#### Jenis tentera
*Tentera Berek Biasa - Barbarian, Pemanah, Gergasi, Goblin, Pemecah benteng, Belon, Ahli Sihir, Penyembuh, Naga, P.E.K.K.A, Bayi naga, Pelombong, Naga elektro dan Yeti.
*Tentera Berek Gelap - Konco (lebih dikenali sebagai Minion), Penunggang khinzir, Valkyrie, Golem, Sihir perempuan, Buru lava, Pembaling, Golem ais dan Pemburu wira.
*Tentera Berek di Dewan Pembina - Barbarian berang, Pemanah licik, Gergasi petinju, Konco beta, Pengebom, Bayi naga, Kart meriam, Sihir perempuan malam, Belon pengangkut, P.E.K.K.A super dan Khinzir peluncur.
*Tentera Super di Tong - Goblin licik, Barbarian super, Pemecah benteng super, Gergasi super, Naga neraka dan Sihir perempuan super.

#### Jenis sihir
*Kilang Sihir - Sihir kilat, Sihir penyembuhan, Sihir kemarahan, Sihir lompatan, Sihir pembekuan dan Sihir klon.
*Kilang Sihir Kejahatan - Sihir beracun, Sihir gempa bumi, Sihir pantas, Sihir rangka dan Sihir kelawar.

#### Lain-lain
*Bengkel - Peruntuh benteng, Kapal udara tempur, Pemecah batu dan Berek pengepungan.
*Pahlawan - Raja barbarian, Permaisuri pemanah, Warden besar dan Juara diraja.

### Klan dan klan peperangan
Klan adalah kumpulan pemain yang bergabung bersama untuk saling menyokong dan berkerjasama, sama ada secara material (memberi pasukan) atau secara lisan (memberi nasihat). Pemain boleh bergabung dengan klan setelah mereka membina  bangunan Istana Klan khas dari awal permainan. Komponen utama permainan Clash of Clans adalah suku yang saling berhadapan dalam "perang klan". Pemimpin klan dan ketua bersama boleh memulakan perang untuk melawan klan lain. Setiap klan kemudian diberi satu "hari persiapan" dan satu "hari perang." Apabila pemain menyerang anggota klan lawan, mereka menerima bintang berdasarkan jumlah kemusnahan yang mereka buat ke pangkalan lawan, 50% kerosakan atau lebih akan memberi 1 bintang, menghancurkan Dewan Bandaran juga memberi 1 bintang dan memusnahkan seluruh pangkalan memberikan baki bintang ke-3. Setiap pemain terhad kepada dua serangan setiap perang dan pasukan dengan bintang terbanyak pada akhir hari perang dinyatakan pemenang. Sekiranya bilangan bintang dua klan sama, maka pemenangnya akan ditentukan daripada bintang yang mempunyai peratus kemusnahan yang lebih besar. Pemain juga akan menerima rampasan perang bonus jika pemain menggunakan serangan mereka dalam perang. Rampasan ini mungkin berbeza berdasarkan serangan yang diputuskan oleh Supercell; pangkalan teratas mempunyai rampasan bonus paling tinggi dan pangkalan terakhir mempunyai jumlah rampasan bonus paling sedikit. Sekiranya klan memenangi perang, rampasan bonus diserahkan sepenuhnya kepada pemain tetapi semasa kekalahan atau seri satu pertiga dari rampasan itu diserahkan kepada pemain. Dalam kemas kini Mac 2016, 35v35 dan 45v45 dikeluarkan. Saiz perang yang tersedia ialah 50v50, 40v40, 30v30, 25v25, 20v20, 15v15, 10v10, dan 5v5. Dalam kemas kini Mei 2016, cabaran persahabatan diperkenalkan untuk membolehkan rakan-rakan bersaing antara rakan-rakan klan lain, namun cabaran ini tidak memberikan rampasan sumber atau piala dan tidak mempengaruhi pasukan pemain. 

Dalam kemas kini Oktober 2018, Liga Perang Musim diperkenalkan. Klan akan melawan tujuh klan lain untuk naik ke liga seterusnya dan memperoleh pingat liga dengan memperoleh bintang di Liga Perang Musim. Klan dalam kumpulan dengan bintang terbanyak akan dinaikkan pangkat ke liga yang lebih tinggi, sementara klan dalam kumpulan dengan bintang paling sedikit akan diturunkan ke liga yang lebih rendah. Setelah tamat liga perang musim, pemain akan diberikan bonus perang untuk membolehkan pemain menukarkan bonus tersebut kepada sumber dan barangan lain di kedai liga.

### Dewan Pembina

Setelah kemas kini pada 22 Mei 2017, Supercell melancarkan mod permainan "Dewan Pembina" baru untuk permainan. Ini membolehkan pemain berlayar ke pulau baru dan membuat kampung baru dengan set bangunan yang berbeza.

Dalam mod permainan "Dewan Pembina", pemain dapat menyerang pangkalan satu sama lain secara serentak. Pemain yang mengalami kerosakan paling banyak atau mendapat lebih banyak bintang boleh mendapat ganjaran seperti emas, eliksir, dan piala. Walau bagaimanapun, emas dan elixir hanya boleh dimenangi untuk tiga kemenangan pertama yang dibuat oleh pemain dalam jangka masa dua puluh empat jam, tetapi dapat terus menyerang untuk mendapatkan piala selepas itu.

Pemain dapat menghabiskan permata untuk mempercepat masa dalam permainan. Kemajuan akan jauh lebih pantas di pangkalan ini dengan pengenalan Menara Jam (sementara mempercepat proses di seluruh Pangkalan Pembina) dan Lombong Permata. Seorang wira baru iaitu Mesin Pertempuran, juga diperkenalkan bersama dengan kemas kini. Ia adalah satu-satunya wira dalam permainan yang mempunyai kemampuan yang dapat digunakan semula bernama tenaga kilat. Pada bulan Mac 2018, Dewan Pembina Tahap 8 dilancarkan sementara kemas kini Jun 2019 membawa Dewan Pembina Tahap 9 yang pada masa ini merupakan tingkat Dewan Pembina tertinggi. Kemas kini ini juga membawa Pondok O.T.T.O, pembangun sekunder yang hanya dapat dibuka dengan menyelesaikan beberapa cabaran permainan. Apabila dibuka kunci pembangun induk dapat dipindahkan antara Pangkalan Pembina dan Desa Rumah.

### Permainan klan dan Barang sihir
Pada bulan Disember 2017, Supercell memperkenalkan permainan klan di mana anggota klan dapat bekerjasama untuk menyelesaikan tugas, yang kemudian akan memperoleh mata klan. Apabila terkumpul cukup mata, tahap ganjaran baru dibuka, dan pemain boleh memilih satu ganjaran dari setiap peringkat yang tidak dikunci. Kemas kini ini juga memperkenalkan barang sihir yang dapat diperoleh sebagai hadiah dari permainan klan dan juga melalui acara. Terdapat banyak cabaran permainan klan dalam menyelesaikan tugas. Sebagai contoh, untuk mendapatkan sumber yang ditetapkan, selesaikan naik taraf bangunan, atau misi menghancurkan pertahanan dan menyerang pahlawan lain.

## Pembangunan dan pelancaran

Clash of Clans telah dikembangkan oleh Supercell seperti permainan mudah alih lain iaitu Hay Day. Permainan ini memakan masa selama enam bulan untuk berkembang dengan permainannya berubah sedikit sepanjang perkembangannya. Menurut Supercell's Lasse Louhento, pasukan pembangunan tidak menghadapi rintangan besar semasa membangunkan permainan tersebut. Inspirasi untuk permainan termasuk diilhamkan daripada permainan Backyard Monsters dan Travian dengan gaya seni dipengaruhi oleh Super Nintendo dan permainan arcade lama. Pada mulanya gaya seni lebih berasaskan kartun tetapi permainan tersebut diubah  dengan lebih menarik. Clash of Clans pada awalnya sebahagian besar memfokuskan permainan mod multipemain. Setelah dinaik taraf, Supercell kembali dengan menambahkan permainan mod pemain tunggal. Permainan ini dilancarkan untuk platform iOS pada 2 Ogos 2012, dan di Google Play untuk Android pada 7 Oktober 2013.

## Pemasaran
Pada bulan Februari 2015, Supercell melancarkan iklan istimewa memasarkan permainan ini sempena temasya Super Bowl XLIX menampilkan Liam Neeson. Pada 2 Februari, Business Insider melaporkan iklan tersebut sebagai iklan Super Bowl yang paling banyak ditonton ke-5, Pada 6 Februari, VentureBeat melaporkan iklan tersebut adalah iklan yang paling banyak dilihat dari iklan yang muncul di Super Bowl. Pengguna YouTube kemudian memilih iklan Super Bowl kedua terbaik, di belakang iklan "With Dad" Nissan. Oleh itu, permainan ini dipromosikan secara besar-besaran bagi bertujuan untuk menarik minat pengguna. 

Pada 23 September 2015, penyanyi Singapura JJ Lin dan penyanyi Taiwan Jimmy Lin melancarkan lagu tema permainan ini dalam dua bahasa - "全面 开战" dalam bahasa Mandarin dan "Fight on All Fronts" dalam bahasa Inggeris.

## Ulasan dan reaksi
### Penilaian
Clash of Clans telah mendapat ulasan positif secara umum. Versi iOS mempunyai skor agregat 74% daripada 100% yang dinilai oleh Metacritic, dan 80% dinilai oleh GameRankings. Leif Johnson dari Gamezebo juga berasa kagum dengan ciri-ciri permainan tersebut dengan memberikan skor bintang 4.5 daripada 5. Beliau juga memuji penambahan kempen pemain tunggal. Namun, beliau merasakan permainan tersebut adalah lebih menggalakkan kepada pemain untuk membeli permata. Secara keseluruhan, beliau menyimpulkan bahawa "Clash of Clans adalah permainan yang mudah, tetapi bergantung lebih kepada cara pemain dalam permainan dari segi kekuatan daripada kelemahan. Peter Willington dari Pocket Gamer's turut berasa kagum terhadap ciri-ciri penampilan permainan tersebut. Beliau memberi skor 9 daripada 10 dan memberikannya "Gold Award". Willington memuji permainan tersebut kerana memerlukan strategi sebenar untuk dimainkan. Beliau menyimpulkan bahawa "Clash of Clans adalah permainan yang luar biasa dan freemium. Rob Rich dari 148App memberi skor permainan 3.5 daripada 5, beliau menilai dengan baik iaitu "Sangat bagus untuk dijadikan sebagai permainan freemium". John Bedford dari Modojo hanya memberikan skor permainan 3 daripada 5.

### Sambutan komersial
Clash of Clans menjadi muat turun 5 teratas di App Store antara bulan Disember 2012 dan Mei 2013, dan kejayaan ini digambarkan sebagai pembuka era baru dalam permainan pemain tunggal pada peranti mudah alih. Pada tahun 2013, Clash of Clans adalah antara permainan ketiga tertinggi dalam pendapatan yang dihasilkan di App Store dan menjadi nombor satu di Google Play.

Pada bulan Februari 2014, dilaporkan bahawa permainan tersebut menghasilkan pendapatan $654,000 setiap hari untuk Supercell.  Pada tahun 2015, permainan ini merupakan aplikasi terlaris di App Store dan Google Play, dengan anggaran pendapatan 1.5 juta dolar setiap hari. Permainan tersebut adalah aplikasi keempat paling banyak dipasang di App Store dan aplikasi ketujuh terpasang di Play Store, di mana ia telah mengumpulkan 500 juta muat turun pada tahun 2018. Pada tahun 2018, Clash of Clans telah menjana lebih banyak pendapatan berbanding aplikasi lain di App Store, setelah menghasilkan pendapatan lebih dari $6.4 bilion dolar sejak dilancarkan.

## Lihat juga

*Hay Day
*Brawl Stars

## Rujukan